CELEX: C2006/326/71
Language: da
Date: 2006-12-30 00:00:00
Title: Sag C-437/06: Anmodning om præjudiciel afgørelse indgivet af Niedersächsischen Finanzgericht (Tyskland) den 24. oktober 2006 — SECURENTA Göttinger Immobilienanlagen und Vermögensmanagement AG som efterfølger for Göttinger Vermögensanlagen AG mod Finanzamt Göttingen

30.12.2006   
            
            
               DA
            
            
               Den Europæiske Unions Tidende
            
            
               C 326/34
            
         Anmodning om præjudiciel afgørelse indgivet af Niedersächsischen Finanzgericht (Tyskland) den 24. oktober 2006 — SECURENTA Göttinger Immobilienanlagen und Vermögensmanagement AG som efterfølger for Göttinger Vermögensanlagen AG mod Finanzamt Göttingen
   (Sag C-437/06)
   (2006/C 326/71)
   Processprog: tysk
   Den forelæggende ret
   Niedersächsischen Finanzgericht
   Parter i hovedsagen
   
      Sagsøger: SECURENTA Göttinger Immobilienanlagen und Vermögensmanagement AG som efterfølger for Göttinger Vermögensanlagen AG
   
      Sagsøgt: Finanzamt Göttingen
   Præjudicielle spørgsmål
   
               1)
            
            
               Afhænger fradragsretten for indgående moms, når en afgiftspligtig person samtidig udøver erhvervsmæssig og ikke-erhvervsmæssig virksomhed, af forholdet mellem de afgiftspligtige transaktioner på den ene side og de afgiftsfrie transaktioner på den anden side (sagsøgerens opfattelse), eller kan der kun foretages fradrag i det omfang, de udgifter, der er forbundet med udstedelsen af aktier og passive kapitalandele, kan henføres til sagsøgerens økonomiske virksomhed i den forstand, hvori udtrykket er anvendt i artikel 2, nr. 1, i Rådets sjette direktiv 77/388/EØF (1) af 17. maj 1977 om harmonisering af medlemsstaternes lovgivning om omsætningsafgifter?
            
         
               2)
            
            
               Såfremt der kun kan foretages fradrag i det omfang, de udgifter, der er forbundet med udstedelsen af aktier og passive kapitalandele, kan henføres til sagsøgerens erhvervsmæssige virksomhed, skal opdelingen af den indgående moms i en erhvervsmæssig og en ikke-erhvervsmæssig sektor da ske på grundlag af en såkaldt »investeringsnøgle«, eller er det — som anført af sagsøgeren — ved analog anvendelse af artikel 17, stk. 5, i direktiv 77/388/EØF tillige muligt at anvende en »omsætningsnøgle«?
            
         
      (1)  EFT L 145, s. 1.